# Aachs Mihály (idősebb)

### A Wikipédiából, a szabad lexikonból.

Aachs Mihály (Ács Mihály), (Szentmárton, 1631. július 9. - Kemenesalja, 1708. december 23.) Evangélikus prédikátor

## [szerkesztés] Élete

Tanulmányait német egyetemeken folytatta, egész pontosan Wittenbergben és Tübingenben. Hazatérte után Kőszegen, Devecserben és Németcsón látott el lelkipásztori feladatokat. A protestánsüldözések idején bújdosni kényszerült. Thököly Imre seregében tábori pap volt. Élete alkonyán a kemenesalji evangélikus gyülekezetet vezette esperesként.

## [szerkesztés] Munkái

1. Fontes Calvinismi obstructi sive principale falsum religionis Calvinisticae Tübingen, 1669.

2. Boldog halál szekere, melyet az üdvösséges halált kivánó emberek kedvéért, maga az úr Jézus elkészített. Strassburg, 1702. (Az előszó szerint e munkát atyja kéziratából fia, Aachs Mihály javította és nyomatta ki.)

3. Zengedező mennyei kar, azaz németből magyarra fordíttatott szép isteni dicséreteket és háláadó énekeket, más magyarúl szereztetett kegyes énekekkel együtt magában foglaló könyvecske Lőcse, 1696.

4. Arany láncz, avagy oly buzgó fohászkodások és rövid alázatos imádkozások, kikkel a győzhetetlen Isten meggyőző igaz hit, ő felségét magához kapcsolhatja. Lőcse, 1696.

## [szerkesztés] Források

- Szinnyei József: Magyar írók élete és munkái, Arcanum, Budapest, 2000, ISBN 9638602996

A lap eredeti címe "http://hu.wikipedia.org../../../a/a/c/Aachs_Mih%C3%A1ly_%28id%C5%91sebb%29_da6f.html"

Kategóriák: Régi magyar teológus írók | Magyar evangélikus egyházi személyek

##### Views

- Szócikk
- Vitalap
- Aktuális változat

##### Keresés